L'Ajuntament de Paterna rep el Premi al Millor Projecte Energètic Europeu
06/10/2016

# L'Ajuntament de Paterna rep el Premi al Millor Projecte Energètic Europeu

[![Momento de la entrega del premio](/images/noticias/2016/10/premio_medio-ambiente.jpg)](/images/noticias/2016/10/premio_medio-ambiente.jpg)

06.10.2016

La Association of Energy Engineers, en el marc dels Regional Awards Program, ha reconegut l'eficiència i l'estalvi energètic anual aconseguit pel consistori amb la implantació de tecnologia led en 14.000 punts de llum públics

L'Ajuntament de Paterna ha rebut el Premi al Millor Projecte Innovador sobre la Gestió de l'Energia per l'eficiència i estalvi energètic aconseguit amb la renovació de les lluminàries públiques del municipi que ha dut a terme la UTE Gas Natural Servei i Germania, adjudicatària del contracte mixt de subministrament elèctric i manteniment integral de les instal•lacions d'enllumenat de Paterna.

Aquest prestigiós guardó ha sigut atorgat per la Association of Energy Engineers, en el marc dels Regional Awards Program, els guardons que reconeixen el treball de persones, agències i corporacions dedicades a l'energia.

El cap responsable de l'Àrea de Serveis de l'Ajuntament de Paterna, Javier Sánchez, juntament amb representants de la UTE van acudir la setmana passada a Washington a recollir el guardó.

Aquest mateix matí, l'Alcalde de Paterna, Juan Antonio Sagredo ha rebut a l'Ajuntament a diferents representants de Gas Natural Fenosa, que li han fet lliurament de la placa condecorativa.

Durant la trobada, en la qual tots els assistents han compartit l'orgull i la satisfacció per aquest important reconeixement internacional, el primer edil ha afirmat que “aquest guardó reconeix la labor de la companyia i l'aposta del consistori per l'eficiència energètica, pel medi ambient i per fer de Paterna una ciutat intel•ligent i sostenible”.

Referent a això, Sagredo ha recordat que aquest Premi s’afegix al Certificat d'Energia Verda que l'Ajuntament ha rebut recentment i que garanteix que el consistori utilitza energia neta procedent de fonts renovables en l'enllumenat públic de tot el terme municipal.

El projecte energètic de Paterna ha consistit en la renovació de 14.000 punts de llum, 40% d'ells amb tecnologia led, la qual cosa ha permès aconseguir estalvis de més del 65% en el consum energètic de l'enllumenat. A més, el nou sistema de gestió energètica incorpora una eina de telegestión amb lectura en temps real de les dades de tots els centres de comandament i permet actuar sobre les hores d'apagat i encès de la instal•lació, entre altres aplicacions.

La implantació del projecte ha permès millorar el ràtio de consum energètic de l'enllumenat del municipi, passant d'un consum de 150 kWh/any per habitant a 53 kWh/any per habitant, molt per sota de la mitjana espanyola de 115 kWh/any per habitant.